चाय बेचने वाले पर कटक्ष भी बहुत हुए,लेकिन जिस निर्भयता और आत्मविश्वास की बदौलत मोदी को आशातित से ज्यादा परिणाम मिला,उसे बरकरार रखने की चुनौति भी इस जनादेश के साथ मिला। सत्ता में इस तरह का बहुमत भाजपा को कभी नहीं मिला। आजादी के बाद गवाह है सियासत की गलियां,जहां पार्टी कई बार उखड़ी,डगमगाई,देश भर में जनाधार महज दो सीटों तक सिमट कर रह गया। भाजपा के चहेते अटल बिहारी वाजपेयी जैसे लोकप्रिय व्यक्ति भी इस जनाधार से अचंभित हुए बिना नहीं रह सकते। भाजपा का हर छोटा-बड़ा कार्यकर्ता अभिभूत है,जनता जर्नादन के फैसले से,लेकिन सत्ता संभालने के साथ जिस ध्येय के बूते मोदी ने सत्ता हासिल की है,उसे नहीं भूलना चाहिए। देश की सवा सौ करोड़ जनता मोदी के साथ खड़ी देश को विकास की नई दिशा देने को बेताब मोदी की कार्यशैली का कायल होना चाहती है। उसे भरौसा है कि उनका मोदी ऐसा कुछ नहीं करेगा,जिसके बूते कथनी और करनी में फर्क की कहावत चरितार्थ हो।